Държавен вестник, бр. 89, 2004 г., стр. 15

Б Р О Й  89
Д Ъ Р Ж А В Е Н   В Е С Т Н И К
С Т Р .  15
нилище), както и изискванията за съвместното
им съхраняване и превозване са посочени в
таблицата в приложение № 1.
Чл. 9. (1) Министерството на вътрешните
работи може да съхранява ВВООБ, които са
веществени доказателства в наказателното про-
изводство, след писмено искане от компетент-
ните органи на съдебната власт.
(2) След постановяване с присъда на кон-
фискация или отнемането им в полза на дър-
жавата ВВООБ по ал. 1 се предоставят на
Агенцията за държавни вземания (АДВ) по
реда, определен в инструкция за организация
на взаимодействието между АДВ и МВР по
чл. 88, ал. 2 от Закона за събиране на държав-
ните вземания.
Чл. 10. Изискванията към сградите за съх-
раняване на ВВООБ по отношение на проекти-
рането, изграждането, реконструкция и преус-
тройството им се определят съгласно Наредба
№ 2 от 2000 г. за проектиране на строежи, пред-
назначени за производство и съхраняване на
взривни вещества, огнестрелни оръжия и бое-
припаси (ДВ, бр. 58 от 2000 г.).
Чл. 11. (1) Общите изисквания за съхраня-
ване на ВВООБ в сградите (хранилищата) са,
както следва:
1. огнестрелните оръжия се съхраняват в
неотопляеми сгради (хранилища) или в специ-
ално оборудвани помещения;
2. опаковъчните сандъци с ВВООБ се поста-
вят с надписите (производствените данни) и
ключалките, обърнати към проходите;
3. между наредените в една фигура боепри-
паси от две и повече номенклатури се оставят
разстояния най-малко 10 см; разположеният
най-отдолу сандък се поставя на разстояние от
12 до 18 см от пода върху дървени накладки
или палети;
4. на всеки стелаж или фигура се поставя
етикет с наименованието (вид, калибър), коли-
чеството и производствените данни за боепри-
пасите; най-отгоре на фигурата се поставят
непълните сандъци с надпис “НЕПЪЛЕН” и се
посочват видът и количеството на ВВООБ в
него; във всяка партида боеприпаси може да
има само една непълна опаковка;
5. в сградите (хранилищата) ВВООБ се под-
реждат така, че да се използва най-добре площ-
та на хранилището, да се запази естественото
осветление, да се осигури добра вентилация и
възможност за бързо изнасяне;
6. за нормална работа с ВВООБ, за наблюде-
ние (проверка) и за създаване на условия за из-
ползване на средства за механизация в сградите
(хранилищата) се оставят следните проходи:
а) работен—срещу всяка врата с широчина
1,50 м по средата на сградата (хранилището)
или по протежение на едната от стените; при
съхраняване на ВВООБ в сандъци с широчина
по-голяма от 1 метър широчината на прохода
може да се увеличи до 3 м;
б) за наблюдение и преглед—между стените
и фигурите с ВВООБ с широчина от 0,6 до 0,8 м;
7. боеприпасите и взривните вещества, заб-
ранени за използване по предназначение (бой-
но използване), но неопасни за съхраняване, се
съхраняват на отделни фигури, на които се пос-
тавя надпис “ЗАБРАНЕНИ!”;
8. сградите (хранилищата) за съхраняване на
ВВООБ се поставят под денонощна въоръжена
охрана;
9. боеприпасите в заводска опаковка се под-
реждат в сградите (хранилищата) на височина,
определена за всеки вид боеприпас, съгласно
приложение № 2;
10. конструкцията им не трябва да позволя-
ва нерегламентиран достъп в тях;
11. подът трябва да е изграден от твърда
настилка (бетон, асфалтобетон, др.), да бъде
искронеобразуващ и антистатичен и да издър-
жа натоварване най-малко 4 t/m2;
12. пред фронта им по цялата им дължина се
построява бетонна или асфалтобетонна площад-
ка с широчина най-малко 8 м и с товароноси-
мост най-малко 4 t/m2, която да бъде по-ниска
от нивото на сградата (хранилището) и с нак-
лон от 3 до 5° за осигуряване нормално оттича-
не на дъждовната вода и нормална работа със
средствата за механизация при товарно-разто-
варни работи;
13. пред фронта им се изграждат рампи със
следните размери:
а) дължина—дължината на хранилището;
б) широчина—от 1,50 до 2,00 м;
в) височина—от 1,20 до 1,40 м;
14. непосредствено около сградата (храни-
лището) се разполага тротоар от базалтови
плочки или от бетон с широчина от 0,80 до 1,00 м
и с наклон към отводнителната канавка 10°;
15. водата от канавките и олуците се извеж-
да по водосточни тръби в общата отводнителна
мрежа на района;
16. прозорците на всички помещения се раз-
полагат на 3 м от пода и се осигуряват с ме-
тални решетки с размери, непозволяващи из-
важдането на ВВООБ, съхранявани в поме-
щението;
17. стъклата на прозорците на взривоопас-
ните помещения се боядисват с цел непропус-
кане попадането на преки слънчеви лъчи върху
ВВООБ.
(2) В случаите, непосочени в Наредба № 2
от 2000 г. за проектиране на строежи, предназ-
начени за производство и съхраняване на взрив-
ни вещества, огнестрелни оръжия и боеприпа-
си, минималните взриво- и пожаробезопасни
разстояния (R) в метри от сградите (хранили-
щата) за съхраняване на ВВООБ от населени-
те места, селищни образувания, отделни сгра-
ди и съоръжения и транспортни средства се
определят съгласно Методиката за определя-
не на безопасните разстояния при взрив—при-
ложение № 3.